**УТВЪРДИЛ,**

**ПРЕДСЕДАТЕЛ НА УС НА ДФ”ЗЕМЕДЕЛИЕ”**

**МИНИСТЪР НА ЗЕМЕДЕЛИЕТО: (П)**

**(Д-Р ИВАН ИВАНОВ)**

***(Дата на утвърждаване: 31.06.2022 г.)***

**У К А З А Н И Я**

**за предоставяне на индивидуална минимална помощ de minimis,**

**съгласно Регламент (ЕС) 1408/2013 от 18 декември 2013 г. на земеделски стопани за покриване разходите по задължителни мерки за контрол за съответствие,**

**във връзка с участие в схема за качество защитено наименование за произход**

**„Странджански манов мед“/„Манов мед от Странджа“ през 2022 г.**

**1**. **Правно основание**

**1.1.** Регламент (ЕС) № 1408/2013 г. на Комисията от 18 декември 2013 година, изменен с Регламент (ЕС) 2019/316 от 21 февруари 2019 г., относно за прилагане на членове 107 и 108 от Договора за функционирането на ЕС към помощта *de minimis* в селскостопанския сектор, публикуван в официален вестник на ЕС, L 352 ;

**1.2.** Чл.12, ал.1, т.1 и ал.2, т.1, б. “а” от Закона за подпомагане на земеделските производители;

**1.3.** Решение на Управителния съвет (УС) на ДФ ”Земеделие”, Протокол № 193 от 2022 г.

**2. Обхват, условия и размер на подпомагане**

**2.1. Направление за подпомагане.**

**2.1.1.** Помощта се предоставя за покриване разходите за контрол за съответствие с продуктовата спецификация, включващи разходи за задължителна годишна проверка на място от контролиращото лице и лабораторен анализ на продукта при направената задължителна годишна проверка при производство на продукти със защитено наименование за произход (ЗНП) „Странджански манов мед“/„Манов мед от Странджа“.

**2.1.2.** Задължителен краен резултат за потвърждаване на сертификата за съответствие на производителя за съответния продукт е ползвателите на помощта, производители на ЗНП „Странджански манов мед“/„Манов мед от Странджа“ да са вписани в публичните електронни регистри на производителите на съответните продукти със защитени наименования (по чл. 16, ал.3, т.1 от Закона за прилагане на общите организации на пазарите на земеделски продукти на Европейския съюз (ЗПООПЗПЕС)), които се поддържат на интернет страницата на Министерство на земеделието (МЗм).

**2.2. Размер на помощта:**

**2.2.1.** Бюджет на помощта: **18 000 лв.**

**2.2.2.** Общият размер на предоставените на едно лице помощи *de minimis* не може да надхвърля левовата равностойност на **25 000 евро (48 895.75 лв.)** за период от три бюджетни години (2020 г. – 2022 г.). Максималният размер на помощта *de minimis* **за едно и също предприятие** (в т.ч. при наличие на обстоятелства по преобразуване: сливане/придобиване/разделяне (когато преобразуването е извършено след 01.01.2014 г.), не може да надхвърля левовата равностойност на **25 000 евро (48 895.75 лв.)** за период от три бюджетни години (2020 г. – 2022 г.).

**2.2.3.** Помощта е в размер на **1 800 лв. с ДДС** на бенефициер.

Данъкът върху добавената стойност (ДДС) не е допустим за подпомагане, освен в случаите, когато не подлежи на възстановяване съгласно националното законодателство в областта на ДДС.

**3. Ползватели**

**3.1.** Подпомагат се земеделски стопани, занимаващи се с първично производство на селскостопанска продукция – физически лица, еднолични търговци, юридически лица и кооперации, отглеждащи пчелни семейства, за производство на продукти със ЗНП „Странджански манов мед“/„Манов мед от Странджа“ за покриване разходите за контрол за съответствие с продуктовата спецификация, които отговарят на следните условия:

**3.1.1.** Да са регистрирани по реда на Наредба № 3 от 1999 г., като земеделски стопани.

**3.1.2.** Пчелините, които притежават да са регистрирани като животновъден обект по реда на Закона за ветеринарномедицинската дейност.

**3.1.3.** Да нямат изискуеми задължения към Фонда.

**3.1.4.** Да не са в процедура по обявяване в несъстоятелност или да са обявени в несъстоятелност.

**3.1.5.** Да не са в производство по ликвидация.

**3.1.6.** Да имат сключен договор за контрол за съответствие на продукта с одобрена спецификация с контролиращо лице, получило разрешение по чл. 18, ал.1 от ЗПООПЗПЕС.

**3.2.** **Специфични изисквания:**

**3.2.1.** Под понятието **„едно и също предприятие”** по т. 2.2.2. на настоящите указания означава всички предприятия, които поддържат помежду си поне един вид от следните взаимоотношения, съгласно чл. 2 на Регламент (ЕС) № 1408/2013:

**а)** дадено предприятие притежава мнозинството от гласовете на акционерите или съдружниците в друго предприятие;

**б)** дадено предприятие има право да назначава или отстранява мнозинството от членовете на административния, управителния или надзорния орган на друго предприятие;

**в)** дадено предприятие има право да упражнява доминиращо влияние спрямо друго предприятие по силата на договор, сключен с това предприятие, или на разпоредба в неговия устав или учредителен акт;

**г)** дадено предприятие, което е акционер или съдружник в друго предприятие, контролира самостоятелно, по силата на споразумение с останалите акционери или съдружници в това предприятие, мнозинството от правата на глас на акционерите или съдружниците в това предприятие;

**д)** предприятия, поддържащи едно от взаимоотношенията, посочени в букви а) – г), посредством едно или няколко други предприятия, също се разглеждат като едно и също предприятие.

**3.2.2.** При наличие на преобразуване, съгласно чл. 3, параграф 8 и 9 от Регламент (ЕС) 1408/2013:

а) В случай на сливания или придобивания всички предходни помощи *de minimis*, предоставяни на някое от сливащите се предприятия, се вземат под внимание при определяне на това дали дадена нова помощ *de minimis*, отпусната на новото предприятие или на придобиващото предприятие, не води до превишаване на тавана или националния лимит. Помощта *de minimis*, предоставена законно преди сливането или придобиването, остава правомерна.

б) Ако дадено предприятие се разделя на две или повече отделни предприятия, помощта *de minimis*, отпусната преди разделянето, се предоставя на предприятието, което се е възползвало от нея, като по принцип това е предприятието, поемащо дейностите, за които е била използвана помощта *de minimis*. Ако такова предоставяне не е възможно, минималната помощ се разпределя пропорционално на базата на счетоводната стойност на собствения капитал на новите предприятия към действителната дата на разделянето

**4. Ред за кандидатстване**

**4.1.** Лицата по т. 3 от настоящите указания кандидатстват в съответната Областна дирекция (ОД) на ДФ ”Земеделие”, отдел „ПСМП“. Кандидатства се лично или чрез упълномощено лице, след представяне на изрично нотариално заверено пълномощно.

**4.2.** Приемат се заявления за подпомагане само от ползватели по т.3.1., като се комплектоват документите в съответствие с настоящите указания, приложените образци и изисквания за прилагане на помощта.

**4.3.** ДФЗ взема решение за одобрение на заявлението или прави отказ.

**4.4.** ДФЗ сключва договор със земеделския стопанин, бенефициер по помощта, като за целта изпълнителният директор на ДФ „Земеделие” делегира права на директорите на областните дирекции за сключване на договори в ОД на ДФЗ по реда на чл. 11, ал. 1 от Устройствения правилник на ДФ”Земеделие”.

**4.5.** След окончателно подписване на договора от земеделския стопанин и от страна на ДФ „Земеделие”, отдел „ПСМП”, нарежда сумата по посочената IBAN сметка на ползвателя. Сумите се потвърждават от централно управление на ДФ „Земеделие”.

**5. Документи за предоставяне на помощта**

**5.1.** **При кандидатстване се прилагат следните документи:**

**а)** заявление, в което се декларира:

* IBAN сметка и BIC код на обслужващата банка;
* размер на получена друга минимална помощ от 01.01.2020 г. по Регламент (ЕС) № 1408/2013;
* размер на отпусната друга минимална помощ от 01.01.2020г. по други регламенти за помощи de minimis;
* наличие на свързаност по т. 3.2. във връзка с т. 2.2. на настоящите указания;
* наличие на обстоятелства по преобразуване: сливане/придобиване/разделяне (когато преобразуването е извършено след 01.01.2014 г.);
* наличие/липса на друго публично финансиране за същите дейности за контрол за съответствие с продуктовата спецификация, включващи разходи за задължителна годишна проверка на място от контролиращото лице и лабораторен анализ на продукта при направената задължителна годишна проверка;
* наличие/липса на регистрация по ЗДДС.

**б)** решение на компетентния орган на управление на юридическото лице за кандидатстване по мярката (не се отнася за ЕТ).

**в)** удостоверение за актуална банкова сметка, по която ще бъде преведена сумата.

**г)** договор за контрол за съответствие на продукта с одобрена спецификация, сключен с контролиращо лице, получило разрешение по чл. 18, ал.1 от ЗПООПЗПЕС. За целта, контролиращите лица е необходимо да са вписани в публичния електронен регистър на МЗм на лицата, които осъществяват контрол за съответствие на продуктите и храните с географски означения и с традиционно специфичен характер.

**5.2.** **Документи при кандидатстване, издадени служебно в резултат на извършени проверки от отдели ПСМП.**

**а)** извлечение от регистър на МЗм по Наредба 3 от 1999 г., удостоверяващо актуална регистрация за земеделския стопанин.

**б)** извлечение от Интегрираната система за администриране и контрол (ИСАК), удостоверяващо регистрация на пчелина като животновъден обект.

**в)** извлечение от регистър „Лоши вземания“ в ИСАК, удостоверяващо дали бенефициера има изискуеми задължения към Фонда.

**г)** извлечение от публичния електронен регистър на МЗм на лицата, които осъществяват контрол за съответствие на продуктите и храните с географски означения и с традиционно специфичен характер (за удостоверяване дали контролиращото лице, с което земеделския стопанин има сключен договор е получило разрешение по чл. 18, ал.1 от ЗПООПЗПЕС).

Проверката се извършва на следния линк: <https://www.mzh.government.bg/bg/politiki-i-programi/politiki-i-strategii/politiki-po-agrohranitelnata-veriga/zashiteni-naimenovaniya/znp-strandzhanski-manov-medmanov-med-ot-strandzha/>

**5.3. Документи при отчитане.**

Земеделският стопанин представя пред териториалната структура на ДФЗ оригинал и копие на оригинална фактура и платежен документ, удостоверяващи разходите за извършен контрол за съответствие с продуктовата спецификация при направената задължителна годишна проверка. Копията следва да бъдат заверени с подпис и печат от земеделския стопанин и отдел ”Прилагане на схеми и мерки за подпомагане” (ПСМП) към Областните дирекции на ДФ”Земеделие”. След заверяване на копията, оригиналните документи следва да бъдат върнати на земеделския стопанин.

**5.4.** **Документи при отчитане, издадени служебно в резултат на извършени проверки от отдели ПСМП.**

Извлечение от публичния електронен регистър на производителите на ЗНП „Странджански манов мед“/„Манов мед от Странджа“ (по чл. 16, ал.3, т.1 от Закона за прилагане на общите организации на пазарите на земеделски продукти на Европейския съюз (ЗПООПЗПЕС)).

Проверката се извършва на следния линк: <https://www.mzh.government.bg/bg/politiki-i-programi/politiki-i-strategii/politiki-po-agrohranitelnata-veriga/zashiteni-naimenovaniya/znp-strandzhanski-manov-medmanov-med-ot-strandzha/>

**6. Контрол**

**6.1.** Отдели ПСМП към ОД на ДФЗ извършват следните проверки:

**а)** документална проверка за верността на информацията, предоставена от кандидата за подпомагане, за спазването на изискванията за допустимост на заявлението, както и проверка на представените, в срока по т. 7.3. от настоящите указания, документи за отчитане.

**б)** проверка в регистър по Наредба 3 от 1999 г., удостоверяваща актуална/активна регистрация за земеделския стопанин.

**в)** проверка в Регистър "Животни и пчелини" в ИСАК за удостоверяване регистрация на пчелина като животновъден обект .

**г)** проверка в регистър „Лоши вземания“ в ИСАК за удостоверяване дали бенефициера има изискуеми задължения към Фонда.

**д)** проверка в Регистър за контролиращите лица по т. 5.2., буква „г“.

**е)** проверка в Регистър на производителите на ЗНП „Странджански манов мед“/„Манов мед от Странджа“ по т. 5.4., буква „а“.

**6.2.** ДФЗ контролира общата стойност на изплатените помощи да не надхвърля левовата равностойност на 25 000 EUR на едно и също предприятие за три бюджетни години.

**7. Срокове на помощта**

**7.1.** Срок за подаване на заявленията: **от 6 юни 2022 г. до 31 август 2022 г.**

**7.2.** Срок за изплащане на помощта: **до 5 работни дни** след сключване на договора за предоставяне на помощта.

**7.3.** Срок за представяне на **документи за отчитане: 30 ноември 2022 г.**

**8. Отговорности**

**8.1.** В срока по т. 7.3. от настоящите указания, ползвателите на помощта следва да са вписани в публичните електронни регистри на производителите на съответните продукти със защитени наименования (по чл. 16, ал.3, т.1 от Закона за прилагане на общите организации на пазарите на земеделски продукти на Европейския съюз (ЗПООПЗПЕС)), които се поддържат на интернет страницата на МЗм.

**8.2.** В случай че земеделският стопанин не е вписан в регистъра по т. 8.1. от настоящите указания, средствата за разходите за контрол за съответствие с продуктова спецификация, изплатени на земеделския стопанин през съответната година, подлежат на възстановяване, заедно със законната лихва от датата на получаването им.

**8.3.** В случай че стойността на представените разходооправдателни документи по т. 5.3. от настоящите указания не покрива получената сума, разликата подлежи на възстановяване, заедно със законната лихва от датата на получаването.

**8.4.** При деклариране на неверни данни и представяне на неистински документи, вземането на Фонда става изискуемо и земеделският стопанин възстановява получените средства, заедно със законната лихва от датата на получаването им.

**8.5**. Предоставените финансови средства по настоящата държавна помощ, имат характер на публично вземане. Принудително събиране на тези средства се осъществява от ДФ “Земеделие“ по реда на ЗПЗП, АПК и ДОПК.

**9. Спазване на правилата за държавни помощи**

**9.1.** Помощта, съгласно тази схема е вид държавна помощ, предоставена при условията на правото на Европейския съюз и националното законодателство.

**9.2.** В съответствие с чл. 10 от Закона за държавните помощи, ДФ ”Земеделие” е администратор по помощта.

**За МЗм** **За ДФ ”Земеделие”**

Заместник-министър: **(П)** Изпълнителен директор: **(П)**

**Стефан Бурджев Николай Каварджиклиев**